text: Sydslesvig laver aftale med TV 2
  25 november 2011 kl. 07.32
  Mindretallet vil også kunne se TV 2, når TV 2 bliver en betalingskanal.
  Sydslesvigsk Forening (SSF) et tæt på at have aftale på plads med
  TV 2, så det også vil være muligt at se TV 2 syd for grænsen efter den 11. januar, når TV 2 bliver en betalingskanal.
  Det er SSFs generalsekretær, Jens A. Christiansen, som der forhandler med TV 2.
  - Men der er problemer med ophavsrettighederne. Vores udspil er derfor, at det kun bliver en lukket kreds af det danske mindretal, der kan se TV 2, siger Jens A. Christiansen til Flensborg Avis.
  Helt konkret betyder det ifølge generalsekretæren, at et TV2-abonnement bliver en mulighed for alle, der er medlem i SSF.
  - SSF er mindretallets kulturelle hovedorganisation, og det er derfor naturligt, at SSF finder en løsning for sine medlemmer, siger Jens A. Christiansen til avisen.
  